**РЕПУБЛИКА СРБИЈА**

**ОПШТИНА ЧАЈЕТИНА**

**Општинска управа**

**Одељење за инспекцијске послове**

Broj: 352-00068/2021-04

10. фебруар 2021. године

**Ч а ј е т и н а**

На основу чл. 44. Закона о инспекцијском надзору, Одељење за инспекцијске послове Општинске управе општине Чајетина доноси

**ИЗВЕШТАЈ О РАДУ ЗА 2020. ГОДИНУ И ПОКАЗАТЕЉЕ ДЕЛОТВОРНОСТИ ИНСПЕКЦИЈСКОГ НАДЗОРА**

**НАДЛЕЖНОСТ И ПОСЛОВИ ОДСЕКА**

 Одељење за инспекцијске послове Општинске управе Чајетина врши инспекцијске послове из своје надлежности кроз поступање комуналне, грађевинске, саобраћајне, просветне, туристичке инспекције и инспекције за заштиту животне средине. У складу са важећим прописима инспектори одељења врше надзор над радом јавних комуналних предузећа, у делу послова из своје надлежности, воде првостепени управни поступак, доносе решења, издају прекршајне налоге, покрећу поступке за утврђивање прекршајне и кривичне одговорности за које су овлашћени законом или прописом донетим на основу закона. У обављању послова и примени овлашћења сарађује са полицијом и другим инспекцијским органима, учествује у изради нормативних аката Општинске управе из надлежности одељења.

**ПРАВНИ ОСНОВ ЗА ПОСТУПАЊЕ**

***Прописи из домена комуналне инспекције***

* Закон о комуналним делатностима *(„Сл. гл. РС“ бр. 88/2011)*
* Закон о прекршајима *(„Сл. гл. РС“ бр. 65/2013)*
* Закон о становању и одржавању зграда *(„Сл. гл. РС“ бр. 104/2016)*
* Закон о општем управном поступку *(„Сл. гл. РС“ бр. 18/2016)*
* Закон о трговини *(„Сл. гл. РС“ бр. 53/2010 и 10/2012)*
* Закон о инспекцијском надзору *(„Сл. гл. РС“ бр. 36/2015 и 44/18 - др.закон)*
* Закон о добробити животиња *(„Сл. гл. РС“ бр. 41/09)*
* Одлука о комуналном уређењу општине Чајетина *(„Сл. лист општине Чајетина“ бр. 7/2017)*
* Одлука о водоводу и канализацији *(“Сл. лист општине Чајетина” бр. 13/02)*
* Одлука о радном времену угоститељских, трговинских и занатских објеката на територији општине Чајетина  *(„Сл. лист општине Чајетина“ бр. 7/02, 3/06, 4/11,2/12 и 7/12)*
* Одлука о условима и начину постављања привремених монтажних објеката и других покретних објеката на површинама јавне намене *(„Сл. Лист општине Чајетина“ 7/08)*
* Одлука о сахрањивању и гробљима *(Сл. Лист општине Чајетина 12/99)*
* Одлука о држању домаћих животиња и кућних љубимаца на територији општине Чајетина *(„Службени лист општине Чајетина“ број 10/2019)*

***Прописи из домена грађевинске инспекције***

- Закон о планирању и изградњи *(„Сл. гласник РС“ бр. 72/09, 81/09, 24/11, 121/12, 132/14, 145/14)*- Закон о одржавању стамбених зграда *(„Сл. гласник РС“ 44/95, 44/98 101/05 и 88/2011)*

- Закон о општем управном поступку *(„Сл. гл. РС“ бр. 18/2016)*

- Закон о инспекцијском надзору *(„Сл. гл. РС“ бр. 36/2015 и 44/18 - др.закон)*

- Закон о озакоњењу објеката *(„Сл.гласник РС“ бр. 96/2015)*

- Кривични законик *(„Сл.гласник РС“ бр. 94/2016)*

***Прописи из домена саобраћајне инспекције***

- Закон о превозу у друмском саобраћају („С*л.гл.РС“ бр.46/95, 66/2001, 61/2005, 91/2005, 62/2006 и 31/2011*

- Закон о превозу путника у друмском саобраћају *(„Сл.гл. РС“ бр.68/15)*

- Закон о превозу терета у друмском саобраћају *(„Сл.гл. РС“ бр.68/15)*

- Закон о општем управном поступку *(„Сл. гл. РС“ бр. 18/2016)*

- Закон о јавним путевима *(„Сл.гл. РС „бр. 101/2005, 123/2007, 101/11, 93/12, 104/13)*

- Закон о инспекцијском надзору *(„Сл. гл. РС“ бр. 36/2015 и 44/18 - др.закон)*

- Одлука о ауто-такси превозу *(„Службени лист општине Чајетина“ број 3/13)*

***Прописи из домена просветне инспекције***

* Закон о основама система образовања и васпитања *(„Сл. гл. РС „бр. 88/2017 и 27/2018*
* Закон о основном образовању и васпитању *(„Сл. гл. РС“ бр. 55/13 и 101/2017)*
* Закон о средњем образовању и васпитању *(„Сл. гл. РС“ бр. 55/13 и 101/2017)*
* Закон о предшколском васпитању и образовању *(„Сл. гл. РС“ бр. 18/10 и 101/2017)*

Други прописи у складу са овлашћењима, правима и дужностима просветног инспектора.

***Прописи из домена инспекције за заштиту животне средине***

1. Закон о заштити животне средине ("Сл. Гласник РС", број 135/2004, 36/2009, 36/2009 – др.закон, 72/2009 - др.закон, 43/2011 – одлука УС, 14/2016, 76/2018, 95/2018-др.закон и 95/2018-др.закон)

- Правилник о методологији за израду националног и локалног регистра извора загађивања, као и методологији за врсте, начине и рокове прикупљања података ("Сл. гласник РС", 91/2010, 10/2013 и 98/2016)

2. Закон о процени утицаја на животну средину ("Сл. гласник РС", број 135/2004 и 36/2009)

- Правилник о садржини захтева о потреби процене утицаја и садржини захтева за одређивање обима и садржаја студије о процени утицаја на животну средину ("Службени гласник РС", бр. 69/2005)

- Уредба о утврђивању листе пројеката за које је обавезна процена утицаја и листе пројеката за које се може захтевати процена утицаја на животну средину ("Сл. Гласник РС", број 114/2008)

3. Закон о управљању отпадом ("Сл. гласник РС", број 36/2009, 88/2010 и 14/2016 и 95/2018-др.закон)

- Правилник о обрасцу документа о кретању отпада и упутству за његово попуњавање ("Сл. гласник РС", 114/2013)

- Правилник о условима, начину и поступку управљања отпадним уљима ("Сл. гласник РС", 71/2010)

- Правилник о начину и поступку управљања отпадним гумама ("Сл. гласник РС", 104/2009 и 81/2010)

4. Закон о заштити од буке у животној средини ("Сл. Гласник РС", 36/2009 и 88/2010)

- Уредба о индикаторима буке, граничним вредностима, методама за оцењивање индикатора буке, узнемиравања и штетних ефеката буке у животној средини, ("Сл. гласник РС", бр. 75/2010)

- Правилник о методама мерења буке, садржини и обиму извештаја о мерењу буке ("Сл. гласник РС", бр. 72/2010)

5. Закон о заштити ваздуха ("Сл. гласник РС", бр. 36/2009 и 10/2013)

- Уредба о мерењима емисија загађујућих материја у ваздух из стационарних извора загађивања ("Сл. гласник РС", бр. 5/2016)

- Уредба о граничним вредностима емисија загађујућих материја у ваздух из стационарних извора загађивања, осим постројења за сагоревање ("Сл. гласник РС", бр. 111/2015)

6. Закон о заштити од нејонизујућих зрачења ("Сл. гласник РС", број 36/2009)

- Правилник о изворима нејонизујућих зрачења од посебног интереса, врстама извора, начину и периоду њиховог испитивања ("Сл. гласник РС", број 104/2009)

- Правилник о границама излагања нејонизујућим зрачењима ("Сл. гласник РС", број 104/2009)

***Прописи из домена туристичке инспекције***

* Закон о инспекцијском надзору *("Сл.гласник РС" бр. 36/15 и 44/18-др.закон)*
* Закон о општем управном поступку *("Сл.гласник РС" бр. 18/2016)*

- Закон о прекршајима ("*Сл. гласник РС", бр. 101/2005*)

- Закон о туризму *("Сл. Гласник РС", број 36/2009, 88/2010, 99/2011 – др. закон, 93/2012 и 84/2015, 17/2019)*;

- Закон о заштити потрошача *(„Службени гласник РС“ бр.62/14 и 6/16)*;

- Правилник о обрасцу службене легитимације и изгледу значке и одговарајућој врсти одеће, обуће и опреме туристичког инспектора ("Сл*. Гласник РС", бр. 78/2009, 14/2013 и 81/2015- и др. Правилник*)

- Правилник о облику, садржини и начину вођења евиденције гостију у домаћој радиности ("*Сл. Гласник РС", бр. 96/2009*)

- Правилник о облику, садржини и начину вођења евиденције гостију у сеоском туристичком домаћинству ("*Сл. Гласник РС", 96/2009*)

- Правилник о минимално техничким и санитарно-хигијенским условима за пружање угоститељских услуга у домаћој радиности и у сеоском туристичком домаћинству *("Сл. Гласник РС", бр. 41/2010 и 48/2012- др. правилник*)

- Правилник о стандардима за категоризацију угоститељских објеката за смештај ("*Сл. Гласник РС", бр. 41/2010, 103/2010 и 99/2012*)

- Правилник о условима и начину обављања угоститељске делатности, начину пружања угоститељских услуга, разврставњу угоститељских објеката и минимално техничким условима за уређење и опремање угоститељских објеката

*("Сл. Гласник РС", бр. 48/2012 и 58/2016*)

**СТРУЧНИ И ТЕХНИЧКИ КАПАЦИТЕТИ**

Инспектори Одељења за инспекцијске послове општинске управе Чајетина су у току 2020. године присуствовали обукама за примену прописа из области Закона о инспекцијском надзору, Закона о општем управном поступку, Закона о планирању и изградњи и Закона из области животне средине.

Инспекторима Одељења обезбеђена су службена возила за вршење инспекцијског надзора на територији општине Чајетина. Сваком инспектору је обезбеђен рачунар са интернет комуникацијом и сва друга опрема неопходна за рад.

**КОМУНАЛНА ИНСПЕКЦИЈА**

У извештајном периоду послове надлежности комуналне инспекције обављала су два комунална инспектора.

Комунални инспектори Одељења за инспекцијске послове обављају послове инспекцијског надзора кроз превентивна деловања како би се дошло до остварења циља инспекцијског надзора или изрицањем мера остварила законитост и безбедност пословања и поступања надзираних субјеката и спрече или отклоне штетне последице по законом и другим прописом заштићена добра, права и интересе, посебно у области одржавања и успостављања комуналног реда, контроле заузећа површина јавне намене и заштите јавног интереса, јавних прихода и друго. Поред инспекцијског надзора, комунални инспектори су у 2020. години континуирано радили на прикупљању и анализи података добијених помоћу контролних листи и представки грађана, праћењу и анализи стања у области инспекцијског надзора и делокруга рада комуналне инспекције са освртом на процене ризика, прикупљање информација и података других државних органа и анализом инспекцијске, управне, судске и пословне праксе из одговарајућих области. Комунална инспекција у складу са планом рада редовно је сачињавала евиденције, извештаје, усклађивала и кординирала инспекцијски надзор са другим инспекцијским органима и непрекидно радила на унапређењу рада инспектора.

 У наведеном периоду комунална инспекција Општинске управе Чајетина, примила је укупно 303 предмета, од чега је по захтеву странке 208, а по службеној дужности 95 предмета.

Од укупног броја примљених предмета завршено је и архивирано 246 предмета, а од преосталих 57 предмета, 3 су на решавању код надлежног суда, 6 код Другостепеног органа и на решавању по предходном питању, а 48 предмета је у раду код овог органа, тј. у поступку решавања.

 У наведеном периоду, издато је укупно 30 прекшајних налога и то:

* лицима која пружају услуге вожње фијакерима, чезама и услуге јахања коња ван стајалишта које је одредио надлежни орган општине 9 (девет) налога
* лицима која су вршила бесправно истицање огласа на површинама јавне намене 3 (три) налога
* лицима која су моторним возилима ушла у пешачку зону у насељеном месту Златибор, а где је то одговарајућом саобраћајном сигнализацијом заграњено 18 (осамнаест) налога.

 Свакодневним активностима посебан значај дат је саветодавним посетама, превентивним мерама, посебно током зимске и летње туристичке сезоне, у време када је повећан број гостију у туристичком центру Златибор.

 Успостављена максимална сарадња и свакодневна комуникација са припадницима ПС Чајетина, ПИ Златибор као и са другим државним органима.

**ГРАЂЕВИНСКА ИНСПЕКЦИЈА**

У грађевинској области, грађевински инспектор обавља надзор над применом прописа у оквиру послова поверених законом, као и надзор над применом општинских одлука донетих на основу закона и других прописа у грађевинској области.

 Грађевински инспектор обавља послове инспекцијског надзора над изградњом објеката за који је издата грађевинска дозвола, над изградњом објеката започетих без грађевинске дозволе или одобрења надлежног органа, над изградњом објеката супротно издатом одобрењу, над коришћењем објеката ако утврди да се коришћењем објеката доводи у опасност живот и здравље људи, безбедност околине, угрожава животна средина и ако се ненаменским коришћењем утиче на стабилност и сигурност објеката.

 У 2020. години, грађевински инспектор је обављао послове на ажурирању предмета из претходног периода, послове надзора над објектима у изградњи који се граде у складу са важећом документацијом и Законом, као и излазак на терен по пријавама грађана, као и остале послове у складу са правима и дужностима грађевинског инспектора према чл. 175 Закона о планирању и изградњи.

Обавеза је грађевинског инспектора да изађе два пута у току грађења објекта-први пут по завршетку израде темеља и други пут по завршетку израде конструкције објекта. Приликом ових излазака грађевински инспектор сачињава записник и одговор даје електронским путем, електронским потписом, у Систем обједињене процедуре.

Због бесправне градње грађевински инспектор доноси решења у складу са Законом и по потреби покреће кривични и прекршајни поступак.

У Општинској управи Чајетина, Одељењу за инспекцијске послове запослен је један грађевински инспектор.

Грађевинском инспектору на располагању је аутомобил, за потребе теренског инспекцијског надзора. За потребе канцеларијског рада и прикупљање неопходних података грађевински инспектор има обезбеђен рачунар, штампач и сва друга материјално техничка средства за обављање посла.

У току 2020. године грађевински инспектор је извршио 250 инспекцијских надзора, од чега је 71 по службеној дужности и 179 по пријави грађана.

У вршењу инспекцијских надзора у 237 предмета је уредан инспекцијски налаз, а у осталих 13 предмета је вођен инспецијски поступак и то:

* - у 3 предмета наложене мере обуставе радова и измене грађевинске дозволе.
* - у 1 предмету наложена је мера обуставе радова, због тога што инвеститор није извршио пријаву радова.
* - у 9 предмета су наложене мере уклањања објекта, због тога што си исти гарђени без грађевинске дозволе.

Донета су 2 решења о извршењу, због тога што извршеник у остављеном року није поступио по налогу из решења о уклањању дела објекта.

На 9 решења грађевинског инспектора изјављене су жалба од чега је другостевени огран Министарства грађевинарства, саобраћаја и инфраструктуре 7 жалби одбио, једну поништио и о једној није одлучено.

Донето је 27 закључака о обустављању поступка покренутих по службеној дужности у предметима о озакоњењу, због правноснажно окончаног поступка озакоњења предметноих објеката.

 Грађевински инспектор је пружао стручне и саветодавне подршке надзираним субјектима, лицима која остварују одређена права у надзираним субјектима и у вези са надзираним субјектима, као и грађанима и спроводио и друге активности усмерене ка подстицању и подржавању законитости и безбедности пословања, као и поступања у спречавању настанка штетних последица (*превентивно деловање инспекције*).

**САОБРАЋАЈНА ИНСПЕКЦИЈА**

У Општинској управи Чајетина, Одељењу за инспекцијске послове запослен је један саобраћајни инспектор.

У наведеном периоду инспектор за саобраћај и путеве је поступао по пријавама странака и по службеној дужности вршећи поверене послове у складу са Законима донетим од стране Републике Србије, али и прописама донетих од стране Скуштине општине Чајетина, приликом чега је примљено укупно 60 предмета.

Такође у наведеном периоду инспектор је био ангажован на вршењу надзора над зимским одржавањем путева на територији Општине Чајетина, над летњим одржавањем путева по месним заједницама као и надзор над испоруком и уградњом хоризонталне и вертикалне саобраћајне сигнализације.

 Поред напред наведеног инспектор је био члан Комисије која је вршила контролу асфалтирања путева и улица на територији Општине Чајетина, при чему је вршена кординација између инвеститора и извођача и пријем захтева и примедби грађана на исто.

Инспектор за саобраћај и путеве је такође активно учествовао у раду Савета за безбедност саобраћаја Општине Чајетина при чему су вршене превентивно промотивне акције на унапређењу безбедности саобраћаја са децом узраста до 7 година, родитељима, наставним кадровима, младим возачима. У току године су реализоване две поделе дечији ауто седишта, и започета је реализација националног пројекта „Пажљивкова смотра“ где јеинспектор био члан регионалног тима за унос података са школског такмичења за општине Чајетина, Прибој, Бајина Башта, Косјерић и Ужице. У циљу унапређења безбедности саобраћаја извршена је набавка још 5 брзинских дисплеја за мерење брзине у зонама школа.

Саобраћајном инспектору на располагању је аутомобил, за потребе теренског инспекцијског надзора. За потребе канцеларијског рада и прикупљање неопходних података саобраћајни инспектор има обезбеђен рачунар, штампач и сва друга материјално техничка средства за обављање посла.

Поступано је и по усменим пријавама грађана где су проблеми отклањани без вођења управног поступка.

**ПРОСВЕТНА ИНСПЕКЦИЈА**

У Општинској управи Чајетина, Одељењу за инспекцијске послове запослен је један просветни инспектор.

Општински просветни инспектор је током 2020. године вршио контролу:

* поступања установа у погледу спровођења закона, других прописа у области образовања и васпитања и општих аката;
* остваривања заштите права детета и ученика и њихових родитеља;
* остваривања права и обавеза запослених;
* обезбеђивања заштите детета и ученика и запослених од дискриминације, насиља, злостављања и занемаривања
* праћења поступка уписа ученика и поништавања уписа ако је обављен супротно закону
* праћења прописаних евиденција које треба да води установа
* спровођења верификације нових образовних профила по налогу Министарства
* испуњености услова из члана 106 Закона у случају обуставе рада или штрајка у установи организованог супротно закону

Просветни инспектор је након обављеног надзора:

* налагао записником отклањање неправилности и недостатака у одређеном року;
* наређивао решењем извршење прописане мере
* забрањивао решењем спровођење радњи у установи које су супротне закону
* подносио захтеве за покретање прекршајног поступка
* обавештавао други орган ако су постојали разлози за предузимање мера за које је тај орган надлежан.

Просветни инспектор је, поред редовног инспекцијског надзора, вршио и ванредни инспекцијски надзор установа по представкама ученика, родитеља, запослених и других органа и организација, као и превентивни надзор. Услед пандемије вирусом COVID-19, просветни инспектор је реализовао већи број службених саветодавних посета школама, а по налогу Министарства, у којима је указао шта је све неопходно да се поштује да би се запослени и ђаци што боље заштитили, а самим тим и да би школе могле да наставе да раде у таквим условима.

Обрађено 19 (деветнаест) предмета из области образовања и васпитања

Заједно са референтом за јавне набавке, припремљени су тендери за јавне набавке за превоз ученика, путника и других повлашћених категорија на подручју општине Чајетина, као и тендер за јавне набавке личних пратилаца, помоћи у кући за децу са инвалидитетом и старе и тендер за јавну набавку за дневни боравак деце са сметњама у развоју.

Како је и ове године у основним школама рађен завршни испит или мала матура, просветни инспектор је био укључен у органзацију и реализацију овог испита, како и контролу регуларности самог испита.

Просветни инспектор је и у 2020. години био координатор интерресорне комисије која се бавила децом са посебним потребама. У 2020. години је обрађено 16 предмета, урађена процена и дато мишљење комисије. Некима је одложен полазак у школу, другима је препоручен рад у пколи по посебном програму (ИОП-1 или ИОП-2), некима је предложен лични пратилац а неки су упућени у специјализоване установе на лечење и рехабилитацију.

Инспектор је организовао састанке са директорима школа и вртића разматрајући проблеме у образовно васпитном процесу, као и текуће проблеме у одржавању објеката и њихове инфраструктуре.

Поред свега наведеног, просветни инспектор је редовно присуствовао састанцима у Школској управи ужице, састанцима и семинарима које је организовало Министарство просвете. О свом раду, као и стању у школама, редовно је рађен и достављан извештај Министарству просвете, науке и технолошког развоја.

**ИНСПЕКЦИЈА ЗА ЗАШТИТУ ЖИВОТНЕ СРЕДИНЕ**

У Општинској управи Чајетина, Одељењу за инспекцијске послове запослен је један инспектор за заштиту животне средине.

 Инспектор за заштиту животне средине прати стање, предлаже мере и врши надзор над применом закона и подзаконских аката из области заштите животне средине, поступања са отпадним материјама, заштити од нејонизујућих зрачења, заштити природе, заштити од буке у животној средини, управљању отпадом и о процени утицаја на животну средину, доноси решења и налаже мере и прати њихово спровођење.

 Инспекцијски надзор над применом закона и подзаконских аката из надлежности инспектора вршен је као редован, ванредан, контролни и допунски, а према облику, као теренски и канцеларијски, на основу налога издатих од стране руководиоца у складу са Законом о инспекцијском надзору. О предстојећем инспекцијском надзору странке су обавештаване у складу са Законом.

 Рад инспекције је прилагођен и усклађен са одредбама Закона о инспекцијском надзору. Измене у инспекцијском надзору инспекције, усклађене са Законом о инспекцијском надзору, карактерише:

* израда планова инспекцијског надзора;
* процена ризика;
* организација превентивног деловања;
* припрема контролних листа инспекције;
* израда образаца записника, налога, решења и др. у складу са Законом;
* издавање налога за инспекцијски надзор;
* начин поступања према странкама у поступку, у смислу обавештења, начина вођења инспекцијског поступка, права и дужности странки у поступку и друго и
* вођење евиденције о инспекцијском надзору;
* израда извештаја о раду и стручна усавршавања за примену Закона.

У складу са чланом 44. тачка 1.-17. Закона о инспекцијском надзору („Сл.Гласник РС“, број 36/2015, 44/2018-др.закон и 95/2018) којим су дефинисани елементи извештаја о делотворности инспекцијског надзора за 2020. годину, инспекција даје следеће податке и информације са објашњењима о свом деловању, и то:

1. Број спречених или битно умањених вероватних настанка штетних последица по законима заштићена добра, права и интересе (превентивно деловање инспекције)

 Као последица превентивног деловања инспекције у области заштите ваздуха, и едукације власника хотела у насељеном месту Златибор, већина новоизграђених хотела као енергент при раду котларница користи еколошки прихватљивије енергенте који знатно умањују загађење ваздуха.

2. Обавештавање јавности, пружање стручне и саветодавне подршке надзираним субјектима или лицима која остварују одређена права у надзираним субјектима или у вези надзираним субјектима, укључујући издавања аката о примени прописа и службене саветодавне посете, превентивним инспекцијским надзорима и другим активностима усмереним ка подстицању и подржавању законитости и безбедности пословања и другим прописима заштићена добра, права и интересе, са подацима о броју и облицима ових активности у кругу лица обухваћених тим активностима (превентивно деловање инспекције)

 Саветодавна подршка субјектима назора и грађанима пружана је кроз обавештења приликом подношења захтева у форми упућивања на поступак решавања и законске одредбе, као и на потребу упознавања и коришћења контролних листи.

 У 2020. години у функцији превентивног надзора извршено је 6. превентивних надзора који се углавном односе на загађење ваздуха.

3. Ниво усклађености пословања и поступања надзираних субјеката са законом и другим прописом, који се мери помоћу контролних листи.

 У поступцима редовног инспекцијског надзора инспектор за заштиту животне средине је примењивао контролне листе преузете са сајта Министарства заштите животне средине.

Инспектор је такође у блиској сарадњи са органом који води послове процене утицаја на животну средину, издавања дозвола за управљање неопасним отпадом као и локални регистар извора загађивања, те је вршена контрола наведених области.

4. Број откривених и отклоњених или битно умањених насталих штетних последица по законом заштићена добра, права и интересе (корективно деловање инспекције)

Предмети који су обрађивани односе се на инспекцијски надзор над одредбама Закона о заштити животне средине, Закона о процени утицаја на животну средину, Закона о заштити од нејонизујућих зрачења, Закона о заштити ваздуха, , Закона о заштити од буке у животној средини, Закона о управљању отпадом.

Представке које су се односиле на буку у животној средини је било 8 током 2020. године.

Инспектор за заштиту животне средине Општинске управе Чајетина је присуствовао мерењима буке у животној средини која је потицала из различитих извора и о томе сачињавала записнике о присутности.

5. Број утврђенх нерегистрованих субјеката и мере спроведене према њима

Није их било.

6. Мере предузете ради уједначавања праксе инспекцијског надзора и њихово дејство

 Уједначавање праксе у оквиру инспекције није вршено јер послове обавља само један инспектор.

 Уједначавана је пракса са инспекторима других локалних самоуправа и републичким инспекторима преко надлежног министарства.

7. Остварење плана и ваљаности планирања инспекцијског надзора, нарочито у односу редовних и ванредних инспекцијских надзора, број редовних инспекцијских надзора који нису извршени и разлози за то, као и број допунских налога за инспекцијски надзор

 Како је један извршилац на повереним пословима инспектора за заштиту животне средин план инспекцијског надзора за 2020. годину није у потпуности извршен због отежавајућих околности изазваних пандемијом корона вируса као и оправданом одуству инспектора ради неге детета.

8. Ниво координације инспекцијског надзора са инспекцијским надзором кога врше друге инспекције

 Остварена је добра координација и спровођење заједничких активности са републичким инспекторима из области заштите животне средине.

9. Материјални, технички и кадровски ресурси које је инспекција користила у вршењу инспекцијског надзора и мере предузете у циљу делотворне употребе ресурса инспекције и резултати предузетих мера

 Инспектор је користио једно заједничко возило за све инспекцијске службе. Послове је обављао један инспектор.

10. Придржавање рокова прописаних за поступање инспекције

 Није било одступања у погледу рокова прописаних за поступање инспекције при чему треба имати у виду укупно трајање контрола. Притужби због ћутања администрације није било.

11. Законитост управних аката донетих у инспекцијском надзору (број другостепених поступака, њихов исход, број покренутих управних спорова и њихов исход)

 У 2020. години није било жалби на решења инспектора.

12. Поступање у решавању притужби на рад инспекције, са исходом тог поступања, уз посебно истицање броја поднетих притужби и области рада на које су се односиле

 Није било притужби на рад инспектора.

13. Обуке и други облици стручног усавршавања инспектора, односно службеника овлашћених за вршење инспекцијског надзора, са бројем тих обука и других облика стручног усавршавања и бројем инспектора, односно службеника овлашћених за вршење инспекцијског надзора који су похађали те обуке и друге облике стручног усавршавања

 Нису организоване обуке и други облици стручног усавршавања инспектора такође због пандемије корона вируса.

14. Иницијативе за измене и допуне закона и других прописа

 Иницијатива за дораду општинских прописа из области заштите од буке у виду доношења одлука из ове области.

15. Мере и провере предузете у циљу потпуности и ажурности података у информационом систему

 За потребе праћења стања и потребе праћења рада, инспектор води интерну евиденцију података о инспекцијском надзору у електронској форми.

16. Исходи поступања правосудних органа по захтевима за покретање прекршајног поступка, пријаве за привредни преступ и кривичне пријаве које је поднела инспекција

 У 2020. години није било поднетих захтева за покретање прекршајног поступка, пријава за привредни преступ и кривичних пријава. 5 (пет) предмета није окончано до краја 2020. године, те је још увек непознад исход.

***Табела 1. Приказ редовног инспекцијског надзора у 2020.години***

|  |  |  |  |  |
| --- | --- | --- | --- | --- |
| Редни број | Назив надзираног субјекта | По плану и област инспекцијског надзора | Извршено |  |
| 1. | Специјална болница за болести штитасте жлезде и метаболизма Златибор,Ул. Др Драгослава Зеке Смиљанића, Златибор | 1.501-2/2020-04- Контрола из области заштите ваздуха2.501-5/2020-04 Контрола локалног регистра извора загађивања  | 2 | Окончани у 2020. години  |
| 2. | Предузеће „Металопластика“, ад Чајетина, Златиборска број 48., Чајетина | 1.501-13/2020-04Контрола из области управљања отпадом2. 501-27/2020-04 Контрола решења процене утицаја на животну средину3.501-46/2020-04 Контрола локалног регистра извора загађивања | 3 | Окончани у 2020. години |
| 3. | „VIP Mobile“ doo- РБС „КГ3249-02УЕ Златибор центар“ | 1.501-14/2020-04 Контрола нејонизујућег зрачења радио базне станице2.501-59/2020-04 Контрола решења о процени утицаја на животну средину | 2 | Окончани у 2020. години |
| 4. | Нада Тошић ПР откуп секундарних сировина “Илик“ Чајетина Ћетен бб, Чајетина | 1.501-9/2020-04 Контрола из области управљања отпадом2. 501-18/2020-04 Контрола решења о процени утицаја на животну средину | 2 | Окончани у 2020. години |
| 5. | ОШТРИК“ Д.О.О., Ужице, улица Проте Матеје Ненадовића број 5 | 1.501-19/2020-04 Контрола решења о процени утицаја на животну средину | 1 | Окончан у 2020. Години |
| 6. | Привредно друштво”TRANS KOP” doo, Бранешци, Чајетина | 1.501-21/2020-04 Контрола решења о процени утицаја на животну средину | 1 | Није окончан до краја 2020. године |
| 7. | „МЕТАЛ ТЕХНИК СИСТЕМ“ ДОО 31244 Шљивовица, 31310 Чајетина | 1.501-20/2020-04 Контрола из области управљања отпадом2.501-48/2020-04 Контрола локалног регистра извора загађивања | 2 | Окончани у 2020. Години |
| 8. | Установа студентских одмаралишта Београд,ПЈ ,,Ратко Митровић“, Златибор,ул. Спортовабб, Златибор | 1.501-31/2020-04 Контрола из области заштите ваздуха2.501-46/2020-04 Контрола локалног регистра извора загађивања | 2 | 1. Није окончан
2. Окончан у 2020. години
 |
| 9. | „VIP Mobile“ doo- базна станица мобилне телефоније „KG4483\_01\_Rudine Zlatibor | 1.501-62/2020-04 Контрола решења о процени утицаја на животну средину2. 501-51/2020-04Контрола нејонизујућег зрачења радио базне станице | 2 | Службена забелешка |
| 10. | Друштво са ограниченом одговорношћу „Браћа Секулићи" КачерОгранак Браћа Секулићи Златибор | 1.501-30/2020-04Контрола из области заштите ваздуха | 1 | Није окончан у 2020. години |
| 11. | Хотел Олимп, Миладина Пећинара 1, 31315 Златибор | 1.501-56/2020-04 Контрола локалног регистра извора загађивања | 1 | Окончан у 2020. Години |
| 12. | КНЕЗ ПЕТРОЛ,Сушица бб,31312 Мачкат | 1.501-28/2020-04 | 1 | Окончан у 2020. Години |
| 13. | ЖивомирБјелић ПРТрговинско вулканизерска радња „ВИРТ ПЛУС“, ул. Ћалдов пут бб, Чајетина | - | - | Није контролисан |
| 14. | „VIP Mobile“ doo- базна станица мобилне телефоније „KG4485\_01\_UE Kaldrma Zlatibor |  1.501-48/2020-04- Контрола нејонизујућег зрачења радио базне станице2.501-60/2020-04- Контрола решења о процени утицаја на животну средину | 2 | Окончани у 2020. Години |
| 15. | Хотел ,,МОНА“ Златибор ул. Миладина Пећинара број 26, Златибор | 1.501-6/2020-04 Контрола из области заштите ваздуха2.501-29/2020-04 Контрола локалног регистра извора загађивања | 2 | Окончани у 2020. Години |
| 16. | Хотел Палисад | 1.501-57/2020-04 Контрола локалног регистра извора загађивања | 1 | Окончан у 2020. Години |
| 17. | Индустрија меса «Златиборац», ул. Мојковачка број 58/2, 11 000 Београд | - | - | Није контролисан |
| 18. | Еко бензиска станица,Магистрални пут21,31312 Мачкат  | - | - | Није контролисан |
| 19. | Привредно друштво за производњу „Коформ“доо Улица Петра Шиша број 1 Ужице | - | - | Није контролисан |
| 20. | “ДИВИ” ДОО,Бранешко поље, 31244 Шљивовица | - | - | Није контролисан |
| 21. | “Нови Биарт”,Шљивовица |  |  | Брисан из регистра |
| 22. | Предузеће за производњу и промет дрвних сортимената „ГОРШТАК“ доо Бајина Башта, ул. Рајка Тадића бр. 20. | 1.501-52/2020-04 Контрола локалног регистра извора загађивања2.501-53/2020-04 Контрола решења о процени утицаја на животну средину | 2 | Окончани у 2020. години |

***Табела 2. Приказ вандредног инспекцијског надзора по представци грађана у 2020. години***

|  |  |  |  |  |
| --- | --- | --- | --- | --- |
| 1. | “Златиборски конаци” доо Пећинци, огранак апартмански комплекс Златибор , улица Беле Воде бб, 31 315 Златибор | 501-36/2020-04- пријава буке од постројења за загревање воде | 1 | Није окончан до краја 2020. године |
| 2. |  “Столарска радња Јова Вукадин Јовичић предузетник Чајетина”, улица Љубише Мићића Ждила, 31 310 Чајетина | 501-40/2020-04- пријава буке од столарских машина | 1 | Окончан у 2020. години |
| 3. | “Томић градња” доо Чајетина, предузеће за промет изградњу и услуге, улица Златиборска број 22 а, 31 310 Чајетина | 501-72/2020-04 пријава буке од рада бетонске базе | 1 | Окончан у 2020. години |
| 4. | Производно трговинско и услужно предузеће “Bel-Plast” доо, Бела Земља бб, 31 000 Ужице | 501-22/2020-04 | 1 | Није окончан у 2020. године |
| 5. | Производно трговинско и услужно предузеће “Bel-Plast” доо, Бела Земља бб, 31 000 Ужице | 501-39/2020-04Службена белешка | 1 | Окончан у 2020. години |
| 6. | Каменорезачке радње “Декор Камен Чајетина” у насељу Даутовац, Бела Земља | 501-37/2020-04 пријава бука и прашине | 1 | Окончан у 2020. години |
| 7. | Коначиште “Сунце”, Златибор | 501-49/2020-04 | 1 | Окончан у 2020. години |
| 8. | Роштиљ “Шишко” из Чајетине | 501-50/2020-04 | 1 | Окончан у 2020. години |
| 9. | Бука коју пороизводе квадови у насељеном месту Златибор | 501-42/2020-04 | 1 | Окончан у 2020. години |

***Табела 3. Приказ допунских инспекцијских надзора у 2020. години***

|  |  |  |  |  |
| --- | --- | --- | --- | --- |
| 1. | Хотел Палисад | 501-64/2020-04 Контрола из области заштите ваздуха  | 1 | Окончан у 2020. години |

Инспектор за заштиту животне средине Општинске управе Чајетина је лице одговорно за извештавање за Национални регистар извора загађивања које доставља податке за несанитарне и дивље депоније и сви тражени подаци су унети путем информационог система НРИЗ-а.

Такође инспектор за заштиту животне средине Општинске управе Чајетина је решењем број 02-54/2020-01 од 24. априла 2019. године именован за секретара Савета за заштиту животне средине

**ТУРИСТИЧКА ИНСПЕКЦИЈА**

 Послове Локалног туристичког инспектора током протекле године обављао је 1 (један) инспектор на подручју општине Чајетина.

Делокруг рада инспектора сводио се искључиво на поверене послове Министарства.

Туристичком инспектору на располагању је аутомобил за потребе теренског инспекцијског надзора. За потребе канцеларијског рада и прикупљање неопходних података туристички инспектор има обезбеђен рачунар, штампач и сва друга материјално техничка средства за обављање посла.

 Сви рокови испоштовани су у складу са законом.

 Због ситуације са Корона вирусом инспектор није присуствовао стручним усавршавањима јер по његовом знању нису била ни организована, осим што је узео учешће на електронској седници МИНС-а која је организована путем ЗУМ апликације, где је наступао као један од четворо изабраних кандидата за делегата Подружнице златиборског округа.

У 2020. години ЛТИ реализовао је укупно 41 контролу, а од тога 32 ванредне контроле, 9 контрола извршења решења и један предмет је закључен службеном белешком услед одбијања неосноване представке.

И у 2020-ој највећи акценат дат је контроли смештаја у домаћој радиности, откривању бесправног рада и то је сегмент који је до ситуације са Ковидом у потпуности реализован у складу са планом и као главни циљ поново испуњен у складу са очекивањима. О овоме најбоље говори број нових категоризација који је остао на веома високом нивоу с обзиром на све околности које су пратиле 2020-у годину.



**ИЗВРШЕЊЕ РЕШЕЊА**

 Поступајући по захтевима инспекцијских служби од стране сарадника за извршење решења спровођен је поступак принудног извршења и то:

- по захтеву комуналне инспекције поступано у 19 предмета од чега је 14 предмет окончан, а 5 је у току сходно управном и извршном поступку.

- по захтеву грађевинске инспекције поступано је у 5 предмета од чега је 1 застао, а преостала 4 су су предати КЈП Златибор на извршење.

У складу са Законом о инспекцијском надзору сачињен је Годишњи план инспекцијског надзора за 2021. годину на који је Комисија за координацију инспекцијског надзора над пословима из изворне надлежности општине Чајетина дала позитивно мишљење и исти је постављен на званични сајт општине Чајетина.

**ОДЕЉЕЊЕ ЗА ИНСПЕКЦИЈСКЕ ПОСЛОВЕ** *РУКОВОДИЛАЦ ОДЕЉЕЊА*

***Мићо Чубрак***